ગુડગાંવઃ અહીંની એક ફેક્ટરીમાં કામ કરતા રોબોટના સકંજામાં આવતાં એક મજૂરનું મૃત્યુ થયું છે. આ ઘટના માનેસરના એસ.કે.એચ. પ્લાન્ટમાં થઈ હતી. આ કંપની મારુતિ કાર માટે ફ્યૂઅલ ટેન્ક બનાવે છે. કંપનીનું કહેવું છે કે ૨૪ વર્ષનો મજૂર રામજીલાલ કામ કરતાં કરતાં રોબોટ એરિયામાં પહોંચી ગયો હતો. આ દરમિયાન રોબોટિક આર્મ તેના શરીરની આરપાર પસાર થયાં હતાં અને પછી રોબોટે તેના પર મેટલશીટ ફેંકતાં મજૂર ગંભીરપણે ઘાયલ થયો હતો તેને હોસ્પિટલમાં લઈ જવાયો હતો, પરંતુ ત્યાં સુધીમાં તેનું મૃત્યુ થઈ ગયું હતું. દેશમાં રોબોટના હાથે મૃત્યુ થયાનો પ્રથમ કિસ્સો છે.